
Den  nye  europæiske  Missionspræsident 

Ny  europæisk  Missionspræsident 

Sliden  sidste  Nummer  af  „Skandinaviens  Stjerne" 
har  Det  første  Præsidentskab  udnævnt  Ældste  Ezra 
Taft  Benson,  af  de  Tolvs  Raad,  til  Præsident  for  Den 
europæiske  Mission. 

Vi  er  lykkelige  over  igen  at  have  en  Præsident  for 
de  europæiske  Missioner,  og  i  Valget  af  Præsident 
Benson  har  Kirken  uden  Tvivl  truffet  et  endog  sær- 
deles heldigt  Valg.  Vi  har  gennem  de  sidste  faa  Dage 
i  København  haft  Lejlighed  til  at  hilse  og  tale  med 
den  nye  Præsident.  Han  vandt  alles  Hjerter  ved  sin 
ligefremme  og  noble  Fremtræden.  Et  karakteristisk 
Træk  ved  ham  var,  at  han  altid  havde  Tid  til  at  tale 
med  enhver,  der  kom  til  ham,  det  være  sig  med  et 
vigtigt  Problem  eller  et  af  mindre  Betydning. 

Præsident  Bensons  Udnævnelse  er  desuden  det  of- 
ficielle Tegn  paa,  at  Freden  er  kommet  til  vor  Jord, 
og  at  Kirken  atter  har  paabegyndt  sin  Missionsvirk- 
somhed  i  Europa.  De  første  Missionærer  er  allerede 
ankommet  til  Norge  og  England,  og  vi  haaber,  at  der 
i  Tiden,  der  kommer,  vil  blive  udsendt  i  Tusindvis 
af  Herrens  Tjenere  med  Kirkens  herlige  og  under- 
fulde Budskab. 

Vi  byder  gennem  disse  Linier  Præsident  Benson 
hjerteligt  velkommen  til  Europa,  og  vor  daglige  Bøn 
er,  at  Herren  vil  velsigne  og  beskytte  ham  i  hans 
ansvarsfulde  Gerning. 

Vi  vil  ogsaa  benytte  Lejligheden  til  at  sige  Præsi- 
dent Benson,  Ældste  Frederic  Babbel,  hans  Sekretær 
og  Kaptajn  Howard  C.  Badger,  en  af  Kirkens  Felt- 
præster, hjertelig  Tak  for  deres  Besøg  i  København. 
En  straalende  Oplevelse,  som  vi  haaber  maa  blive 
gentaget  inden  alt  for  længe.  Orson  B.  West. 

Af  Mark  E.  Petersen  af  de  Tolvs  Raad. 


En  af  Frelserens  Lignel- 
ser lyder  saaledes: 

»Himmeriges   Rige   lignes   ved 

en    Købmand,    som    søgte    efter 

skønne  Perler;  og  da  han  fandt 

een    meget    kostbar    Perle,    gik 

han  hen  og  solgte  alt,  hvad  han 

havde,  og  købte  den.« 

Matt.   13:45—46. 

Vi  har  altid  syntes,  at 
denne  Købmand  var  en 
yderst  klog  Mand,  fordi 
han  var  villig  til  at  opgive 
alt,  hvad  han  ejede  for  at 
erhverve  sig  denne  koste- 
lige Perle.  Men  lad  mig 
stille  eder  dette  Spørgs- 
maal:  Hvad  vilde  I  have 
ment  om  denne  Købmand, 
havde  Lignelsen  været  om- 
vendt, og  han  havde  opgi- 
vet den  kostbare  Perle  for 
noget  af  kun  ringe  Værdi? 

Vi  har  nogle  iblandt  os, 
som  gør  netop  dette.  I  de- 
des  Liv  vender  de  om  paa 
Herrens  Lignelse,  og  de 
opgiver  den  kostelige  Perle 
for  en  forbigaaende  Ge- 
vinst. De  sælger  bogstave- 
lig talt  deres  Fødselsret  i 
Guds  Rige  for  en  Ret  Lin- 
ser. 

Fra  Tid  til  anden  findes 
der  i  Kirkens  Tidsskrifter 
Navnelister  paa  Personer, 
som  er  blevet  udelukket  af 
Kirken.  Disse  Personer  var 
en  Gang  alle  Medlemmer  af 
Guds  Rige,  og  en  Gang  var 


de  alle  i  Besiddelse  af  den 
kostelige  Perle  og  dens  Vel- 
signelser. Hvilken  Skam ! 
Hvilken  Tragedie! 

Hvorfor  gør  Folk  noget 
saadant?  En  af  Grundene 
til,  at  Folk  apostaserer  fra 
Kirken,  er,  at  de  ikke  har 
lyttet  til  Skrifternes  Ad- 
varsler imod  at  lytte  til  fal- 
ske Lærere,  som  opløfter 
deres  Røst  i  vor  Midte.  Til 
Trods  for  det  Faktum,  at 
disse  Skriftsteder  er  klare 
og  indlysende,  lytter  mange 
Mennesker  dog  ikke  til  dem. 

Bemærk,  hvor  tydelige 
de  er.  Peter  har  saaledes 
sagt: 

» Men   der   opstod    ogsaa 

falske  Profeter  iblandt  Folket, 
ligesom  der  ogsaa  iblandt  eder 
vil  komme  falske  Lærere,  som 
ville  liste  fordærvelige  Vrang- 
lærdomme ind  idet  de  endog  for- 
nægte den  Herre,  som  købte 
dem,  og  bringe  en  brat  Under- 
gang over  sig  selv,  og  mange 
ville  efterfølge  deres  Uterlig- 
heder, saa  Sandhedens  Vej  for 
deres  Skyld  vil  blive  bespottet.« 
II.  Pet.  2 :  1—2. 

Jesus  har  sagt: 

„....  Tag  eder  i  Agt,  at 
ingen  bedrager  eder.  For 
mange  skal  komme  i  mit 
Navn...  og  skal  bedrage 
mange."  —  Matt.  24 :  4 — 5. 
Og  atter  sagde  IrTerren  „... 
Mange  falske  Profeter  skal 

opstaa  og  vil  bedrage  man- 
ge." _  (Matt.  24:11)  og 
endnu  engang  sagde  Her- 
ren, og  husk,  at  da  han 
sagde  dette,  talte  han  til 
Medlemmer  af  Kirken,  der 
allerede  var  i  Besiddelse  af 
den  kostelige  Perle: 

» Og    om    derfor    nogen 

kort  efter  disse  Dages  Trængsel, 
som  skal  komme  over  Jerusalem, 
siger  til  eder:  Se,  her  er  Kri- 
stus, eller  der,  da  tro  ham  ikke. 
Thi  falske  Kristi  og  falske  Pro- 
feter skulle  fremstaa  og  gøre 
store  Tegn  og  Undergerninger, 
for  om  muligt  at  forføre  selv 
de  udvalgte,  dem,  som  er  ud- 
kaarne  i  Følge  Pagten.«  —  — 
Den  kostelige  Perle  Joseph 
Smith  1 :  21—22. 

Hvem  er  de  udvalgte  i 
Følge  Pagten?  Det  er  de 
Personer,  som  er  indgaaet 
i  den  nye  og  evige  Pagt  ved 
at  modtage  Medlemsskab  i 
denne  Kirke.  Da  Apostelen 
Johannes  talte  om  de  fal- 
ske Lærere  paa  sin  Tid, 
brændemærkede  han  dem 
som  Antikrister.  Han  sag- 
de: „...  Endog  nu  findes 
der  mange  Antikrister.... 
De  gik  ud  fra  os."  —  1. 
Johs.  2 :  18—19.  Med  an- 
dre Ord,  de  havde  været 
Medlemmer  af  Kirken,  og 
de  var  ført  paa  Apostasiens 
Vej  af  falske  religiøse  Be- 
greber. 

»De  er  udgaaede  fra  os,  men 
de  var  ikke  af  os,  thi  dersom 
de  havde  været  af  os,  da  var  de 
blevet  hos  os.« 

I.  Johs.  2:  19. 


Hvorledes  leder  disse  fal- 
ske Lærere  Folket  paa  Af- 
veje? De  gør  det  ved  at  an- 
gribe Kirkens  fundamen- 
tale Lærdomme.  De  angri- 
ber Kirkens  Autoriteter. 
De  forsøger  at  faa  Folk  til 
at  tage  Del  i  religiøse  Di- 
sputer for  at  underminere 
deres  Tro,  og  de  leder  Fol- 
ket til  Frafald,  naar  de  gør 
saadanne  Ting.  Meget  ofte 
prøver  falske  Lærere,  som 
kommer  til  os,  at  retfærdig- 
gøre deres  Holdning  ved  at 
erklære,  at  de  har  modtaget 
en  eller  anden  Aabenbaring 
eller  Drøm,  der  har  ledet 
dem  ind  paa  den  Sti,  de 
vandrer  paa. 

Der  var  i  gammel  Tid  Di- 
sputer blandt  Jøderne  over 
Kirkens  Lærdomme,  og  Di- 
skussionerne førte  Folket 
paa  Afveje.  Der  var  ligele- 
des Disputer  blandt  de  gamle 
Nephiter  akkurat  som  der  i 
Dag  findes  Trætte  blandt 
nogle  af  os,  Stridigheder, 
der  leder  til  Apostasi  og 
Udelukkelse  af  Kirken. 

Paa  Frelserens  Tid  eller 
snarere  førend  han  viste  sig 
blandt  Nephiterne,  fandt 
der  mange  Diskussioner  Sted 
om  Læresætninger  blandt 
Nephiterne.  Nogle  af  dem, 
der  oprørte  Folkets  Hjer- 
ter, sagde,  at  der  ikke  var 
nogen  Kristus. 

De  fornægtede  hans  Eksi- 
stens. Da  de  retfærdige 
Nephiter  saa  frem  til  Her- 
rens Komme,  erklærede  dis- 
se falske  Lærere,  at  han 
ikke  vilde   komme,   da  han 

ikke  engang  eksisterede ;  og 
derfor,  da  Jesus  endeligt  vi- 
ste sig  blandt  Nephiterne 
efter  sin  Opstandelse  paa 
det  andet  Kontinent,  stod 
han  foran  dem  og  afgjorde 
da  der  Disputen,  om  han 
eksisterede  eller  ikke.  Han 
stod  foran  Skaren  og  ind- 
bød dem  til  en  efter  en  at 
komme  op  og  undersøge 
hans  Legeme.  Han  indbød 
dem  til  at  føle  sine  Hæn- 
der og  Fødder  og  at  stikke 
deres  Hænder  ind  i  hans 
Side,  at  føle  Mærkerne  fra 
hans  Korsfæstelse;  og  efter 
at  de  alle  var  kommet  op  og 
havde  set,  at  han  var  Kri- 
stus, faldt  de  ned  og  tilbad 
ham. 

Saa  begyndte  han  at  præ- 
dike Evangeliet  til  Nephi- 
terne, og  det  allerførste,  han 
sagde  til  dem  i  Begyndelsen 
af  sin  Prædiken,  var: 

» Og  der  skal  ingen  Tvi- 
stigheder være  iblandt  eder,  som 
der  hidtil  har  været;  ej  heller 
skal  der  være  Trætter  iblandt 
eder  angaaende  mine  Læresæt- 
ninger, saaledes  som  der  hidtil 
har  været  .Thi  sandelig,  sande- 
lig siger  jeg  eder,  at  den,  som 
har  en  trættekær  Aand,  er  ikke 
af  mig,  men  er  af  Djævelen, 
som  er  Faderen  til  Splid,  og 
han  opægger  Menneskenes  Hjer- 
ter til  at  trættes  i  Vrede  med 
hverandre.  Se  det  er  ikke  min 
Lærdom,  at  opægge  det  ene  Men- 
neskes Hjerte  til  Vrede  mod  det 
andet ;  men  det  er  min  Lærdom, 
at  saadanne  Ting  skulde  afskaf- 
fes.« 

III.  Nephi  11:  28—30. 


» Satan   opægger    Folkets 

Hjerter  til  Strid  angaaende 
Punkterne  i  min  Lære,  og  heri 
fare  de  vild;  thi  de  fordreje 
Skrifterne  og  forstaa  dem  ikke.« 
Pagtens  Bog  10:  63. 

Derfor,  Sidste  Dages  Hel- 
lige, tag  eder  i  Agt  for  fal- 
ske Lærere.  Naar  Mænd 
kommer  til  eder  og  begyn- 
der at  prædike  Lærdomme 
for  eder,  som  tjener  til  at 
ødelægge  eders  Tillid  til  den 
hellige  Skrift,  naar  der 
kommer  Mænd  iblandt  eder, 
som  der  nu  kommer,  som 
erklærer,  at  Udvælgelsen  af 
George  Albert  Smith  som 
Kirkens  Præsident  ikke  er 
gyldig,  fordi  Kirken  efter 
deres  Mening  kun  skulde 
have  syv  Præsidenter,  naar 
Folk  kommer  blandt  eder 
og  erklærer,  at  Kristus  ikke 
er  guddommelig,  naar  de 
kommer  og  siger,  at  I  kan 
leve  sammen  med  en  anden 
Mand  eller  Kvinde  uden  at 
bedrive  Hor,  eller  naar  der 
kommer  Folk  iblandt  eder, 
der  erklærer,  at  Kirken  ikke 
er,  som  den  skal  være,  fordi 
vi  for  Øjeblikket  ikke  prak- 
tiserer Den  forenede  Orden, 
eller  naar  en  Mand  kommer 
blandt  eder  og  erklærer,  at 
Kirken  er  vildfaren,  og  at 
han  er  den  stærke  og  mæg- 
tige, der  er  sendt  for  at  sæt- 
te Kirken  i  Orden,  eller 
naar  nogen  kommer  og  for- 
tæller eder,  ar  Tempelægte- 
skabet kun  er  en  Grille,  og 
at  det  ikke  har  noget  at 
gøre  med  Hensyn  til  eders 

Ophøjelse  i  Guds  Rige,  eller 
naar  nogen  kommer  til 
eder,  som  en  Gruppe  nu  gør 
det,  og  prædiker,  at  Rein- 
karnation er  en  kristen 
Lærdom,  eller  naar  Folk 
kommer  til  eder  og  erklæ- 
rer, at  Forudbestemmelse 
er  en  af  Evangeliets  Lær- 
domme, erklærende,  at  en 
Gruppe  af  de  Hellige  er  be- 
stemt til  at  komme  i  en 
Grad  af  Herlighed  og  en 
anden  Gruppe  af  de  Hellige 
er  bestemt  til  at  komme  i 
en  anden  Grad  af  Herlig- 
hed, eller  naar  de  kommer 
iblandt  eder  og  erklærer,  at 
de  har  haft  Drømme  og  Sy- 
ner om  en  Plan,  hvorved  de 
hurtigt  kan  blive  rige  og 
frelse  Kirken  økonomisk,  el- 
ler naar  de  kommer  til  eder 
og  siger,  at  I  kan  tjene  to 
Herrer,  at  I  kan  tjene  Kir- 
ken og  ogsaa  en  af  disse 
selvbestaltede  Organisatio- 
ner, der  er  ved  at  opstaa; 
naar  I  hører  Lærdomme  af 
denne  Art,  husk  da  paa 
Frelserens  Ord,  da  han 
sagde : 

» Ej  heller  skal  der  være 

Trætter  iblandt  eder  angaaende 
mine  Læresætninger,  saaledes 
som  der  hidtil  har  været.  Thi 
sandelig  siger  jeg  eder,  at  den, 
som  har  en  trættekær  Aand,  er 
ikke  af  mig,  men  er  af  Djæve- 
len, som  er  Faderen  til  Splid,  og 
han  opægger  Menneskenes  Hjer- 
ter til  at  trættes  i  Vrede  med 
hverandre.« 

III.  Nephi  11:28—29. 


Husik  ogsaa,  at  det  var 
Frelseren,  der  fortalte  Jo- 
seph Smith,  at  det  er  Satan, 
der  opægger  Menneskenes 
Hjerter  til  at  trættes  i  Vre- 
de med  hverandre.  „Og  at 
naar  Folk  overgiver  sig  i 
Satans  Hænder  ved  at  gøre 
disse  Ting",  gør  de  Fejl, 
for  de  fordrejer  Skrifterne 
og  forstaar  dem  ikke. 

De  Sidste  Dages  Hellige 
skulde  i  Sandhed  være  paa 
Vagt  mod  falske  Lærdom- 
me. Har  vi  glemt  den  Ad- 
varsel, der  blev  givet  os  af 
Frelseren,  da  han  viste  sig 
for  Joseph  Smith  ;  den  hel- 
lige Lund?  Har  vi  glemt 
at  Frelseren  der  erklærede, 
at  menneskedannede  religi- 
øse Lærdomme  er  en  Veder- 
styggelighed for  ham? 

Herren  har  forudset,  at 
de  Hellige  vilde  behøve  Be- 
skyttelse mod  falske  Lære- 
re, og  han  forudsaa  Nød- 
vendigheden af  at  sætte 
Vagter  i  Kirken  for  at  be- 
skytte dem. 

Paulus  forklarede  tyde- 
ligt i  sit  Brev  til  Efeserne, 
hvad  disse  Sikkerhedsforan- 
staltninger er,  og  han  gav 
os  Grunden  til,  at  Herren 
satte  disse.  Hvis  I  vil  erin- 
dre Efes.  4.  Kap.,  vil  I  min- 
des, at  han  tegnede  et  Om- 
rids af  Kirkens  Organisa- 
tion, og  som  en  Del  af  den- 
ne- Organisation  erklærede 
han,  at  dei  i  Kirken  skul- 
de være  Profeter  og  Evan- 
gelister, Hyrder  og  Lærere. 
Grunden  til,  at   disse   Em- 

bedsmænd  skulde  indsættes 
i  Kirken,  var: 

1.  For  at  fuldkommengøre 
de  Hellige  —  husk,  at 
vor  Frelser  havde  befa- 
let os  at  være  fuldkom- 
ne, ligesom  vor  Fader  i 
Himlen  er  fuldkommen. 

2.  For  at  administrere 
Evangeliets   Ordinancer. 

3.  For  at  opbygge  og  be- 
lære Kirkens  Medlem- 
mer. 

4.  For  at  hjælpe  os  til  at 
komme  til  Enhed  i  Troen. 

5.  For  at  hjælpe  os  til  at 
faa  Kundskab  om  Guds 
Sønner. 

6.  For  at  hjælpe  os  til  at 
naa  til  Kristi  Fyldes 
Maal  af  Vækst. 

Og  saa  gav  han  os  en  sv~ 
vende  Grund,  idet  han  for- 
talte os,  at  Herren  satte 
Apostle  og  Profeter,  Hyr- 
der og  Lærere  i  denne  Kir- 
ke —  og  bemærk  omhygge- 
ligt hans  Ord: 

»For  at  vi  ikke  mere  skulle 
være  umyndige,  der  omtumles  og 
omdrives  af  enhver  Lærdom- 
mens Vind,  ved  Menneskenes 
Terningespil  ved  Træskhed  eller 
Vildfarelsens  Rænkespil.« 

Efes.    4:  14. 
i 

Saa  hvis  I  virkeligt  øn- 
sker at  undgaa  Bedrag,  hvis 
I  virkeligt  ønsker  at  gøre, 
hvad  der  er  rigtigt  og  pas- 
sende, saa  drager  I  Fordel 
af  den  Sikkerhedsforanstalt- 


ning, som  Herren  har  givet 
os  i  Kirkens  Organisation. 
Og  husk,  at  hvis  I  vil  følge 
eders  inspirerede  Profeter, 
Seere  og  Aabenbarere,  eders 
Apostle,  Hyrder  og  Lærere, 
eders  Biskopper  og  eders 
S  tavspræsi  denter,  saa  be- 
høver I  ikke  at  tænke  paa, 
om  denne  eller  hin  Lærdom 
er  et  Bedrag,  om  den  er 
falsk,  eller  om  den  er  sand, 
for  disse  bemyndigede  Her- 
rens Tjenere  vil  lede  eder 
paa  Retfærdighedens  Sti, 
og  de  vil  holde  eder  paa  den 
rette  Vej. 

Frelse  opnaas  ikke  ved  at 
lade  sig  forblinde  af  enhver 
Lærdom,  men  ved  at  lære 
Sandheden,  som  den  læres  af 
de  inspirerede,  bemyndigede 
Ledere  i  Kirken,  og  saa  ved 
efter  at  have  lært  Sandhe- 
den at  kende,  da  trofast  at 
efterleve  den  indtil  Enden. 

Herren  har  sagt : 

»Ikke  enhver,  som  siger  til 
mig:  Herre,  Herre,  skal  komme 
ind  i  Himmeriges  Rige,  men 
den,  som  gør  min  Faders  Vilje, 
som  er  i   Himmelen.« 

Hvis  I  vil  kende  Herrens 
Vilje,  saa  at  I  kan  opnaa  en 
Frelse,  saa  skaf  eder  Kund- 
skab om  Herrens  Vilje  gen- 
nem hans  bemyndigede  Tje- 
nere, som  han  har  sat  i 
denne  Kirke.  At  vi  maa 
være  i  Stand  til  at  forstaa 
og  gøre  dette,  beder  jeg  i 
Jesu  Navn,  Amen! 

En  Faders  Tanker  ved  sit  lille  Barns  Død 


Seattle,  Washington,  8.  December-  194-5. 


Dagen  i  Dag  er  en  Milepæl  i  vort  Familieliv.  En  Milepæl 
afmærket  med  Sorg  og  Smerte ;  dog  ligger  der  foran  os  en 
Fremtid,  fyldt  af  det  Haab,  som  vi  Sidste  Dages  Hellige 
nærer. 

Vi  har  fulgt  vor  lille  Anne  Marie  til  hendes  Hvilested 
paa  denne  Jord.  Hendes  Liv  har  ikke  været  langt.  Et  smukt 

og    et    længselsfuldt    ven- 


Broder  Martin  Dietz,  tidli- 
gere Brønderslev,  der  for  en 
Del  Aar  siden  som  ganske 
ung  Mand  emigrerede  til 
U.  S.  A.,  har  skrevet  dette 
smukke  og  meget  gribende 
Brev  til  sin  Familie  her  i 
Danmark,  efter  at  han  og 
hans  Hustru  har  mistet  de- 
res lille  nyfødte  Barn,  Anne 
Marie. 


tet   Besøg  —  og  hun  var 
borte. 

For  os  synes  det  svært 
at  tro,  at  en,  der  var 
saa  lille,  maatte  lide  saa 
meget  paa  saa  kort  et 
Stykke  Tid,  og  saa  for- 
lade  os. 

™~  Den  Morgen,  vi  modtog 

Beskeden  fra  det  svenske  Hospital,  var  vi  glade,  da  vi 
haabede,  at  alt  gik  vel.  Naboen  bankede  paa  Døren  for 
at  give  os  Besked  om,  at  der  var  ringet  fra  Hospitalet. 
Det  var  ikke  nødvendigt  for  dem  at  fortælle  mig,  hvad 
der  var  sket.  Dog,  da  jeg  fik  det  at  vide,  var  det  lige- 
som jeg  blev  ramt  af  et  Slag  i  Ansigtet.  Min  første 
Tanke  var:  „Jeg  maa  faa  min  Hustru  hjem".  Det  va- 
rede ikke  længe  at  komme  hen  til  Hospitalet,  hvor  jeg 
fandt  min  Hustru  sønderknust  over  Tabet.  Hvad  Sorg  hun 
har  gaaet  igennem,  vil  jeg  ikke  prøve  paa  at  beskrive.  Ord 
kan  ikke  fortælle,  hvad  en  Moder  føler  ved  Tabet  af  et 
Barn.  Selv  om  det  ogsaa  var  mit  Barn,  saa  tror  jeg  ikke, 
at  jeg  er  i  Stand  til  at  forestille  mig,  hvorledes  en  Moder 
føler  det  i  et  saadant  Øjeblik.  Kun  en  Moder,  der  har  prø- 
vet det  samme,  ved  det. 


lo 


Den  Tid,  der  er  gaaet  fra  lille  Anne  Maries  Bortgang 
og  indtil  nu,  har  været  en  Taage  for  os  alle.  Den  har  va> 
ret  lettere  for  mig  end  for  Resten  af  Familien.  Der  var 
saa  meget  Arbejde,  der  skulde  laves  og  ikke  megen  Tid  til 
at  udfore  det  i.  Der  var  forskellige  Forretninger,  der 
maatte  ordnes.  Vi  var  saa  heldige  at  finde  en  Sidste  Dages 
Helligs  Bedemand.  Hvor  velsignede  er  vi  ikke,  at  vi  til- 
hører en  Kirke,  hvor  Folk  prøver  paa  at  praktisere  det,  de 
prædiker. 

Broder  B.  R.  Leishman,  som  ogsaa  er  i  Stavsraadet,  ord- 
nede alt  for  os.  Vi  forstod,  at  ikke  mange  kendte  os  her  i 
Seattle.  Dog  kunde  vi  holde  en  lille  Højtidelighed  for  vor 
lille  Anne  Marie.  Hun  laa  i  en  lille  hvid  Kiste,  som  om 
hun  sov.  Hendes  /maa  bitte  Hænder  hvilede  paa  hendes* 
lille  Klædning,  som  de  gør,  naar  en  Baby  sover.  Der  syntes 
at  være  et  Smil  af  Tilfredshed  paa  hendes  Ansigt,  som  om 
hun  var  glad  for,  at  hendes  Lidelse  nu  var  forbi.  Hendes 
Haar  syntes  næsten  kastanjebrunt  imod  den  hvide  Pude. 
Hun  var  i  Sandhed  et  smukt  Barn.  Der  var  ikke  mange  til 
Stede.  Min  Chef  og  nogle  af  dem,  som  jeg  arbejder 
sammen  med,  var  der.  Ogsaa  Bedstemoder,  Norma 
Hanblin,  og  Edith  Derrick  og  nogle  faa  gode  Søstre  fra 
Wardet.  Broder  James  Fortney  ledede  Begravelsen. 
Han  aabnede  med  Bøn.  En  anden  Søster  sang  „En- 
gang vil  vi  forstaa"  og  „O  bliv  hos  mig".  Det  var  smukke 
Sange.  Broder  Fortney  talte  om  Daaben  for  smaa  Børn. 
Han  læste  flere  Skriftsteder  for  at  bevise  sine  Udsagn. 
Ogsaa  han  fremsatte  det  Faktum,  at  vi  igen  skulde  opleve 
den  Glæde  at  se  vor  lille  Pige.  Hvor  trøstende  det  er  for 
os  at  vide,  at  vor  lille  Anne  Marie  tilhører  os  gennem  Tid 
og  al  Evighed. 

Hendes  korte  Liv  har  ikke  været  forgæves.  Hun  er  vendt 
tilbage  til  Aandeverdenen,  hvorfra  hun  kom,  rigere  paa 
Erfaring  og  optaget  af  at  berede  os,  der  er  ladt  tilbage, 
et  Sted. 

Jeg  kan  ikke  glæde  mig  over,  at  min  lille  Pige  er  gaaet 
bort,  men  jeg  ved,  at  hun  er  paa  et  bedre  Sted,  end'  jeg 
kunde  give  hende  her  paa  Jorden. 

Det  var  mit  store  Priv'legium  at  give  hende  Navn.  Jeg 
gav  hende  ogsaa  en  Velsignelse.  Hvad  jeg  sagde,  husker 
jeg  ikke,  men  jeg  lovede  hende  ikke  et  langt  Liv.  Jeg  vid- 
ste, at  hvis  Herren  ønskede  at  have  hende  her,  kunde  han 
have  helbredet  den  lille  Pige  paa  et  Øjeblik.  Det  var  ikke 
hans  Vilje,  at  hun  skulde  dvæle  hernede,  og  min  gode  Hu- 
stru og  jeg  har  bøjet  os  i  ydmyg  Taknemmelighed,  at  vi 
har  vor  lille  Karen.  At  vi  er  blevet  fundet  værdige  til  at 
faa  Børn,  der  har  bragt  Glæde  til  vort  Hjem,  er  en  Vel- 
signelse, vi  ikke  kan  maale.  En  skønne  Dag  ved  jeg,  at  vi 
skal  forstaa,  hvorfor  vi  sørger  i  Dag.  Min  Hustru  og  jeg 
har  ofte  bedt  om,  at  vort  Vidnesbyrd  maatte  blive  stær- 
kere. Det  er  blevet  styrket.  Vi  føler  ingen  Bitterhed  mod 
Herren.  Jeg  ved,  at  han  lever,  og  jeg  ved,  at  han  hører 
vore  Bønner.  Jeg  ved  ogsaa,  at  hans  Visdom  er  større, 
end  Mennesker  kan  fatte,  og  at  det  var  hans  Vilje  at  tage 
vor  lille  Pige.  Maa  vi  altid  kunne  prise  Herrens  Navn. 

Martin  J.  Dietz. 


Ungdomsstævnet 


Vinteren  er  snart  forbi,  og  det  længe  ventede  Foraar 
kan  bydes  velkommen.  Med  andre  Ord,  Tiden  gaar,  og 
snart  kommer  den  24.  Juni,  hvor  vi  efter  alle  Solemærker 
at  dømme  vil  mødes  i  Gøteborg  med  vore  nordiske  Søskende 
til  det  første  nordiske  Ungdomsstævne. 

Hvordan  staar  det  til  med  dine  Forberedelser  ?  Er  Spare- 
bogen ved  at  være  fyldt  med  Sparemærker?  —  Der  siges, 
at  i  en  enkelt  Gren  har  det  samlede  opsparede  Beløb  længe 
maattet  skrives  med  4  (fire)  Cifre!  —  Er  du  endnu  ikke 
begyndt,  da  henvend  d'g  straks  hos  G.  U.  F.s  lokale  Be- 
styrelse, som  gerne  vil  aabne  en  Sparekonto  for  dig. 

Vort  Motto  skal  være:  „Vel  sparet  —  Vel  mødt  i  Gøte- 
borg!" 

Med  Hilsen,  Hovedbestyrelsen  for  G.  U.  F. 

Apostel-Besøg  i  København 


Den  europæiske  Missionspræsident,  Ældste  Ezra  Taft 
Benson,  besøgte  København  i  Dagene  15. — 18.  Februar. 

Selve  det,  at  vi  igen  havde  Besøg  af  en  Udsending  fra 
det  amerikanske  Hovedkvarter,  viste,  at  Forholdene  er  ved 
at  komme  i  Lave  igen  efter  Krigens  tunge  Aar.  Men  Om- 
stændighederne ved  Apostlens  Ankomst  viste,  at  helt  i  Lave 
er  alting  ikke  endnu !  Og  en  Beskrivelse  af  d  sse  Omstæn- 
digheder maa  nødvendigvis  med  i  et  Referat  af  Begiven- 
heden —  ogsaa  af  Hensyn  til  Eftertidens  Historikere! 

Fredag  den  8.  kunde  „Politiken"  ved  Opslag  i  sine  Vin- 
duer paa  Raadhuspladsen  meddele,  at  en  Mormon- Apostel 
i  næste  Uge  vilde  komme  til  København!  Lørdag  Aften 
meddelte  Pressens  Radioavis,  at  Den  europæiske  Missions- 
præsident  over  Mormonerne  vilde  komme  til  København  i 
næste  Uge!  Da  Missionskontoret  ikke  kendte  noget  hertil 
udover,  at  Præsidenten  ved  første  Lejlighed  vilde  aflægge 
samtlige  M  ssioner  Besøg,  foretoges  en  Undersøgelse,  del- 
viste, at  Meddelelserne  stammede  fra  Reuters  Bureau,  som 
havde  dem  direkte  fra  Amerika!  Der  maatte  altsaa  være 
noget  om  det! 

Endelig  kom  saa  den  forsinkede  Meddelelse  fra  London 
om,  at  Præsidenten  kunde  ventes  Torsdag  Eftermiddag  med 
Flyvemaskine  fra  London,  og  at  han  vilde  blive  til  Lørdag 
for  saa  at  tage  direkte  til  Stockholm!  I  Hast  blev  et  Møde 
arrangeret  til  Fredag  Aften  (og  Genalogisk  Forenings  Møde 
denne  Aften  blev  aflyst)  og  Meddelelse  herom  skrevet  og 
duplikeret  t'l  Udsendelse  til  alle  Grenens  Medlemmer.  Efter 
Intuition  hos  Missionspræsident  Orson  B.  West  holdtes 
denne  Meddelelse  imidlertid  tilbage  til  Onsdag,  og  en  Tele- 
fonopringning fra  London  og  senere  et  Telegram  fra  Am- 
sterdam gav  snart  Grunden :  Præsidenten  kunde  ikke  være 
fremme  før  Lørdag  Eftermiddag  og  vilde  saa  blive  til 
Mandag! 

Efter  at  Mødedagen  var  rettet  til  S6ndag,  sendtes  saa 
Meddelelserne  ud,  og  alt  blev  gjort  klar  til  at  afholde  stort 


48 


festligt  Møde  til  Søndag  Aften.  Og  alle  var  glade  over  at 
faa  2  Dage  ekstra  til  Forberedelserne. 

Fredag  Aften  kom  saa  Sensationen!  Kl.  19,00  ringede 
tre  Herrer  paa  Døren  til  Missionshj emmet:  Apostel  Ezra 
Taft  Benson,  hans  Sekretær,  Frederick  W.  Babbel,  og  Felt- 
præst, Kaptajn  Howard  C.  Badger!  Missionspæsidenten 
var  ikke  hjemme,  og  Søster  West  var  slet  ikke  forberedt 
paa  Invasion  paa  dette  Tidspunkt!  Men  alt  blev  naturlig- 
vis klaret  paa  bedste  Maade,  og  Præsident  Benson  viste 
sig  som  den,  der  kunde  tage  Situationen  med  Humør  og 
største  Elskværdighed.  Det  havde  vist  sig,  at  Flyveforbin- 
delsen fra  Amsterdam,  hvor  Præsidenten  var,  til  Dondon 
havde  svigtet,  saaledes  at  det  ikke  havde  været  muligt  for 
ham  først  at  tage  til  London  og  derfra  naa  til  København 
Lørdag.  Og  for  ikke  at  ødelægge  Mødet  Søndag,  havde  det 
saa  været  nødvendigt  at  tage  med  Flyvemaskine  direkte  til 
København  —  og  paa  den  Maade  komme  en  Dag  før  an- 
meldt ! 

Heldigvis  lykkedes  det  at  holde  den  tidlige  Ankomst  hem- 
melig for  Pressen,  idet  Meddelelsen  ønskedes  forbeholdt 
de  store  Morgenblade  Søndag,  og  Pressens  Radioavis  Lør- 
dag Aften.  I  Aktuelt  Kvarter  bragtes  et  Interview  med 
Præsidenten,  optaget  i  „Mormon-Kirken  paa  Borups  Allé 
i  København",  som  Speakeren  Gunnar  Nu-Hansen  sagde. 
I  Udsendelsen,  der  varede  ca.  5  Minutter,  lykkedes  det 
Præsident  Benson  at  faa  Evangeliet  forkyndt  for  Største- 
delen af  Danmarks  Befolkning,  idet  han  kraftigt  pointe- 
rede, at  Mormonismen  er  en  kristen  Religion. 

Lørdag  Aften  Kl.  18,30  var  Pressen  inviteret  til  Recep- 
tion, og  dette  resulterede  i  Interviews  med  Præsident  Ben- 
son i  „Nationaltidende"  og  „Berlingske  Tidende".  Lørdag 
Eftermiddag  havde  „Morgenbladet"  bragt  en  Omtale  af 
Præsidenten  paa  Grundlag  af  de  tilstillede  Meddelelser. 
Lørdag  og  Søndag  deltes  Hundreder  af  Løbesedler  ud  i 
Kvarteret. 

Der  var  saaledes  lagt  op  til  en  stor  Dag.  Og  det  blev  det ! 

Skønt  Formiddagsmødet  ikke  var  offentligt  bekendt- 
gjort, var  den  store  Kirkesal  paa  det  nærmeste  fyldt  — 
saa  talrigt  var  Søskende  mødt  op.  Og  da  Døren  efter  nogle 

Minutters  Præluderen  gik  op,  og  Apostlen  sammen  med 
Missionspræsident  West  og  Præsidentens  to  Ledsagere 
traadte  ind,  rejste  hele  Forsamlingen  sig  spontant  og  i 
ærbødig  og  kærlig  .Hilsen.  Mens  Orglet  spillede  „Kom 
Hellige"  blev  Præsidenten,  og  med  ham  os  alle,  staaende  — 
og  Bevægelsen  var  tydelig  nok  lige  stor  paa  begge  Sider. 

Efter  Velkomstord  af  Grensforstanderen  og  Søster  Gre- 
gersen paa  Engelsk  overtog  Søndagsskolen  Mødet  med  Pro- 
gram, Administrering  af  Nadver  o.  s.  v.  som  sædvanlig. 
Under  Programmet  fik  Præsidenten  Ordet  og  talte  til 
Børnene,  saa  deres  Øjne  straalede,  og  Evangeliet  fik  nyt 
Lys  i  hans  levende  Fortolkning. 

Børnene  fik  saa  Lov  at  gaa  til  deres  Klasser,  og  de  tre 
tilrejsende  Brødre  talte  til  Forsamlingen.  Det  var  kærne- 
fulde  Ord,  der  lød,  og  vi  glædede  os  alle  over,  at  Forbindel- 
sen nu  igen  var  etableret  med  Hovedkirken  derovre  i 
Bjergenes  Dal 

Udenfor  vajede  Dannebrog  og  The  Star  Bangled  Banner 

S'de  om  Side inde  var  Salen  enkelt  og  smukt  pyntet 

med  Silkeflag,  Grene  og  Blomster,  og  Mindetavlen  for 
Joseph  Smith  var  smykket  med  Klomster 

Og  saa  Mødet  Søndag  Aften- 

Allerede  tidligt  inden  Mødet  fyldtes  Salen,  og  det  blev 
nødvendigt  at  stille  50  lejede  Stole  ind.  Og  da  Mødet  skulde 
begynde,  maatte  Folk  rykkes  sammen  og  Bænke  bæres  ind. 
Da  Præsident  Benson  traadte  ind,  kunde  han  saaledes  se 
udover  en  Sal,  der  var  saa  tæt  pakket,  som  det  overhovedet 
var  muligt.  Almindeligvis  rummer  Salen  250  Siddepladser. 
I  Aften  var  der  515  tilstede! 

Staaende  sang  Koret  og  Forsaml'ngen  „Hav  Tak  for 
Profeten  du  sendte",  og  Mødet  indledtes  af  Missionspne- 
sident  Orson  B.  West.  Saa  talte  Ældste  Badger.  En  Kol- 
lega, en  Feltpræst  ligesom  jeg,  men  fra  et  andet  Religions- 
samfund, sagde  han,  udtrykte  engang  sin  Forbavselse  over- 
for mig  over  den  Forskel,  der  er  paa  „Drengene"  hos  os 
og  saa  „Drengene"  i  alle  de  andre  Samfund!  Mormonerne 
hilser  paa  hinanden,  som  om  de  alle  var  de  bedste  Venner 
af  Verden  og  havde  været  adskilt  i  mange  Aar.  Det  er 
som  om  de  er  Brødre,  og  at  de  alle  holder  af  hinanden. 

Saaledes  er  det  sande  Evangelium  i  Stand  til  at  sætte  sit 
Præg  paa  dem,  der  vil  efterleve  det! 

Ældste  Babbel  stillede  Spørgsmaalet,  som  altid  kommer 
fra  dem,  der  første  Gang  kommer  i  Forbindelse  med  Mor- 
moner :  Hvilken  Forskel  er  der  paa  Mormonismen  og  andre 
kristne  Religioner  ?  Og  han  besvarede  det  saaledes : 

I  1823  viste  Moroni  sig  for  Drengen  Joseph  Smith.  Han 
var  et  fuldkommengjort,  opstandent  Væsen!  I  1829  saå 
Drengen  Johannes  Døberen,  som  ligeledes  var  et  fuldkom- 
mengjort, opstandent  Væsen.  Senere  saa  han  Peter,  Jakob 
og  Johannes!  Alle  var  de  fuldkommengjorte,  opstandne 
Væsener,  og  alle  beviste  de,  at  Evangeliet  virker,  som  det 
virkede  for  1800  Aar  siden,  Jesu  Kristi  Evangelium  er 
det  samme  Budskab  gennem  alle  Tider.  Gennem  alle  Tider 
var  Guds  Repræsentanter  kommet  til  Jorden,  og  de  var 
vendt  tilbage  som  opstandne,  fuldkommengjorte  Væsener. 
Nu  er  Evangeliet  atter  gengivet  til  Menneskene,  og  Guds 
Apostle  har  i  Dag  akkurat  den  samme  Magt  og  Myndighed 
som  i  tidligere  Tider. 

Mellem  Talerne  havde  Koret  sunget  nogle  af  sine  dejlige 
Sange,  og  nu  sang  Broder  Hyllested  Jonassen  „Mon 
hjemme  i  Dalen  jeg  savnes". 

Eften  en  øjensynlig  dybfølt  Tak  for  den  hjertelige  Mod- 
tagelse han  og  hans  Fæller  havde  faaet,  fortalte  Præsident 
Benson  derpaa  om  en  lille  Enquete,  et  stort  amerikansk 
Blad  havde  arrangeret  ved  Udsendelse  af  Spørgeskemaer 
til  en  lang  Række  Præster  af  forskellige  Trosretninger. 
Bl.  a.  havde  et  Spørgsmaal  lydt:  „Hvilken  Begivenhed 
v'lde  i  Dag  have  den  største  Betydning  for  Kirkerne?"  — 
Det  næsten  eenstemmige  Svar  herpaa  var  blevet :  „En  Til- 
kendegivelse fra  Gud,  at  han  lever".  Men  dette  er  jo  sket, 
sagde  Præsident  Benson!  Gud  har  aabenbaret  sig  i  disse, 
de  sidste  Dage,  og  Himlen  er  ikke  lukket,  saadan  som  Ver- 
den aabenbart  tror.  Og  han  fortalte  om  Joseph  Smiths  før- 
ste Syn,  om  de  senere  Aabenbaringer,  og  om  hvorledes 
Jesu  Kristi  Kirke  af  Sidste  Dages  Hell*ge  styres  af  Him- 
lens Gud.  Han  fortalte,  at  Jesus  Kristus  er  denne  Kirkes 
Hovedhjørnesten,  og  at  Kirken  uden  ham  vilde  være  intet, 
og  at  der  ingen  Frelse  gives  uden  ved  ham;  Vi  dyrker  ikke 

Joseph  Smith  som  en  Gud,  men  vi  agter  og  ærer  ham  som 
en  Guds  Profet  og  som  en  Mand,  der  ikke  var  bange  for 
at  ofre  sit  Liv  for  s'n  Tro  og  Overbevisning. 

Koret  sluttede  Aftenen  med  „Gud  vær  med  mig,  til  vi 
ses  igen". 

Mandag  Morgen  bragte  „Politiken"  et  stort  Referat  af 
Aftenen,  ikke  særligt  nøjagtigt,  men  absolut  venligt  ind- 
stillet og  af  god  Virkning. 

Mandag  Aften  tog  Gæsterne  af  Sted  med  Nattoget  til 
Stockholm. 

Eventyret  var  forbi 

./.  S. 


Købenfiavn:  Planer  om 
Opfdrelse  af  et  Sommerhus. 

I  København  er  stiftet 
„Fondet  til  Rejsning  af  Kø- 
benhavns Grens  Rekrea- 
tions- og  Lejrhus"  med  det 
lettere  daglige  Navn  „Kør 
benhavn  Grens  ROL".  Det 
er  den  kvi.  Hjælpeforening, 
Søndagsskolen  og  Ungdoms- 
foreningerne med  Tilslut- 
ning af  Sangkoret,  der  er 
Stiftere,  og  Grensforstan- 
derskabet  fungerer  som  Be- 
styrelse. 


Der  er  udarbejdet  Teg- 
ninger til  et  Hus  med  Sove- 
plads til  39,  og  en  Model  af 
Huset  ses  ovenfor.  Der  er 
fremstillet  Laanebeviser  a 
5  Kroner,  som  gælder  som 
Betaling  for  Leje  af  Huset, 
naar  det  staar  færdigt. 
Skulde  Huset  blive  opgivet 
eller  ikke  kunne  bygges  in- 
den 5  Aar,  vil  Pengene  bli- 
ve tilbagebetalt.  Beldb  mod- 
tages gerne  paa  Postgiri 
33338,  hvorefter  Laanebevis 
bliver  tilsendt. 

Bestyrelsen. 

SØNDAGSSKOLEN 


April  1U6. 

NADVERVERS 

Hin  Time  i  Getsemane, 
jeg  aldrig  glemme  kan. 
Hvad  du  for  mig,  o  Frelser,  led 
ej  fatter  min  Forstand. 

KORLEKTIER 

(Pagtens  Bog  11 :  24.)  „Byg  paa  min  Klippe,  som  er  mlit 
Evangelium". 

(Matt.  5:8.)   „Salige  er  de  rene  af  Hjertet;  thi  de  skal! 
se  Gud". 

(P.  B.  58:  31.)   „Hvo  er  jeg,  siger  Herren,  der  har  for- 
jættet, og  ikke  opfylder  Forjættelsen". 

(Pagtens  Bog  15:  2.)  „Thi  se,  jeg  taler  skarpt  og  kraftig 
til  dig ;  thi  min  Arm  er  over  al  Jord". 

